Ḿból mə́ ngābə́ mə̄ tə́lə̄ á wúndi yǎ ndá dzama, ńdɔ mə ngalə́mbə̄ óngōlā á yād, 7mə ǹtála á zāŋ bǎn bitɔŋ mə́kúd, okúkǔd mān fám á zāŋ bɔ́ngɔ̄. 8Éyɔŋ ǎ lodo á mān ńdzɔ́ŋ babi ai é vóm á ngābə́, ńdɔ a ngákə̄ á ndá dzīē. 9Tɔ ai mə́sende mə́ ámǒs, tɔ ai məsulí mə́ ngōgé, tɔ ai zāŋ alú ai díbi, 10miníngá te ǎ ngazu tóban ai nyé, a bə́gə́ bīyé anə́ mīníngá ebamba, ǹsəle. 11Alág təge ai ǹnyie, anə́ mod yǎ á ngādí ákǎn mvú. 12Eban eban á ńdzɔ̄ŋ, eban eban á ńsəŋ mákíd, a kə a yaba ákɔ̄d ńdzɔ́ŋ ásə.